CELEX: 32017R1834
Language: bg
Date: 2017-10-09 00:00:00
Title: Регламент за изпълнение (ЕС) 2017/1834 на Комисията от 9 октомври 2017 година за изменение за 279-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

10.10.2017   
            
            
               BG
            
            
               Официален вестник на Европейския съюз
            
            
               L 260/3
            
         РЕГЛАМЕНТ ЗА ИЗПЪЛНЕНИЕ (ЕС) 2017/1834 НА КОМИСИЯТА
   от 9 октомври 2017 година
   за изменение за 279-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
            
         
               (2)
            
            
               На 4 октомври 2017 г. Комитетът по санкциите към Съвета за сигурност на Организацията на обединените нации реши да измени едно вписване в своя списък на лицата, групите и образуванията, спрямо които следва да се прилага замразяване на средства и на икономически ресурси. Поради това приложение I към Регламент (ЕО) № 881/2002 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 октомври 2017 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в главата „Физически лица“ се заменят идентификационните данни за вписването:
      
         „Isnilon Totoni Hapilon (известен още като а) Isnilon Hapilun, б) Isnilun Hapilun, в) Abu Musab, г) Salahudin, д) Tuan Isnilon). Дата на раждане: а) 18.3.1966 г., б) 10.3.1967 г. Място на раждане: Bulanza, Lantawan, Basilan, Филипини. Гражданство: филипинско.“
      
      се заменят със следното:
      
         „Isnilon Totoni Hapilon (известен още като а) Isnilon Hapilun, б) Isnilun Hapilun, в) Abu Musab, г) Salahudin, д) Tuan Isnilon). Дата на раждане: а) 18.3.1966 г., б) 10.3.1967 г. Място на раждане: Bulanza, Lantawan, Basilan, Филипини. Гражданство: филипинско. Адрес: а) Basilan, Филипини (предишно местонахождение до 2016 г.), б) Lanao del Sur, Филипини (местонахождение от 2016 г.). Друга информация: Физическо описание: цвят на очите: кафяв; цвят на косата: кафяв; височина: 5 фута и 6 инча — 168 cm; тегло: 120 паунда — 54 kg; телосложение: слабо; цвят на кожата: светъл; има родилни петна по лицето. Дата на определянето, посочена в член 7г, параграф 2, буква и): 6.12.2005 г.“